མཛེས་ཤིང་བརྗིད་ཉམས་ལྡན་པའི་རྫོང་རིའི་ཐང་ཆེན་དུ་ཚར་དུ་དངར་བའི་དམག་མིའི་རུ་དཔུང་གི་སྣེ་ཁྲིད་འོག་སྙན་འཇེབས་ལྡན་པའི་རྒྱལ་གླུའི་ཁྲོད་རྒྱལ་དར་མཁའ་དབྱིངས་སུ་བསྒྲེངས་ནས་རྟེན་འབྲེལ་གྱི་མཛད་སྒོ་ཐོག་མར་འགོ་ཚུགས་སོང་།དེ་རྗེས་ཚན་པ་ཁག་ནས་ཕེབས་པའི་འཁྲབ་སྟོན་མི་སྣས་སྙན་པའི་གླུ་དབྱངས་དང་།འཁྲུག་པའི་ཞབས་བྲོ་འཁྲབ་སྟེ་དགའ་བདེའི་དཔལ་ལ་རོལ་བཞིན་འདུགདུས་མཚུངས་གཞུང་ལམ་གྱི་ངོས་ནས་མི་རྣམས་ཀྱི་དགའ་སྤྲོའི་འབོད་སྒྲ་དང་།ཡར་མར་མཚམས་མེད་དུ་འགྲུལ་བཞུད་བྱེད་པའི་རླངས་འཁོར་གྱི་ལྡིར་སྒྲ་སོགས་དབྱངས་རྟ་དང་འགྱུར་ཁུག་མི་གཅིག་པའི་རོལ་དབྱངས་རེ་རེར་འཁྲུལ་ནས་ཉན་བྱེད་རྣ་ཡི་བུ་གར་ལྷང་ལྷང་དུ་གྲགས་འོང་།